Christina Rostén

Tofteengen 22

4000 Roskilde

Tlf:24254796

Email: [christina\_rosten@hotmail.com](mailto:christina_rosten@hotmail.com)

Center for Alkohol-og stofbehandling

Ringstedgade 16

4000 Roskilde

Att: Winnie Jørgensen og Kasper Svarre Holm

Roskilde, 22 december 2021

**Ansøgning som sygeplejerske i Center for Alkohol- og Stofbehandling i Roskilde.**

Kære Winnie Jørgensen og Kasper Svarre Holm,

Jeg har med stor interesse læst jeres opslag angående den ledige stilling som sygeplejerske i Center for Alkohol- og Stofbehandling og efter en kort samtale med Kasper i telefonen har jeg besluttet at søge stillingen.

Jeg er ansat i en fast stilling i Gynækologisk ambulatorium og sengeafdeling/ klinik for kvindesygdomme på Herlev Hospital.

Jeg har hele mit arbejdsliv arbejdet i somatikken og har således en bred viden om dette med mig. Mine næsten 20 år som sygeplejerske indenfor hospitalsvæsnet har gjort at jeg har mødt og passet utrolig mange forskellige mennesker fra alle sociale lag i mange forskellige situationer og livskriser.

Jeg har i de seneste år haft lyst til at udvikle mig yderligere og i en anden retning end hidtil, jeg føler at jeg har meget at byde ind med, også udenfor hospitalet.

I min nuværende stilling arbejder jeg både selvstændigt og tæt sammen

med sygeplejekollegaer og læger.

Nærvær og en god kontakt med patienterne er vigtigt for mig.

Jeg er vant til mange og korte kontakter i ambulatoriet og har jævnligt svære samtaler med patienter og pårørende. Udover at etablere en god kontakt til patienten er det vigtigt med nærvær og observation af patient og eventuelle pårørende.

Arbejdet på sengeafdelingen hver 6. uge er en anden måde at arbejde på end i ambulatoriet, jeg er god til at omstille mig og passe mig ind der hvor jeg er.

På sengeafdelingen varetager jeg alle de forskellige opgaver der måtte være, også her er der et stort flow med mange kontakter, både lange og korte og en del akutte patienter og situationer hvor jeg godt kan bevare roen og overblikket.

Jeg har siden 2014 fungeret som klinisk vejleder, jeg er glad for at kunne lære fra mig og samtidig være med til at forme kommende kollegaer.

Som person er jeg empatisk, rolig, ansvarsfuld, stabil, social og humoristisk.

Jeg håber at høre fra jer 😊

Med venlig hilsen

Christina Rostén

Sygeplejerske