Christina Rostén

Tofteengen 22

4000 Roskilde

Tlf:24254796

Email: christina\_rosten@hotmail.com

Almen Ambulatoriet, Børne og ungeafdelingen

Herlev Hospital

Herlev Ringvej 75

2730 Herlev

Att: Lene Gravgaard Jensen

Roskilde, 18 marts 2017

**Ansøgning som sygeplejerske på Almen ambulatoriet, Børne og Ungeafdelingen**

Kære Lene Gravgaard Jensen,

Jeg tillader mig hermed at søge stillingen som sygeplejerske på Almen ambulatoriet, Børne og Ungeafdelingen.

Jeg er ansat i en fast stilling i dialyseafdelingen på Sjællands Universitetshospital, Roskilde. Her har jeg været i 10 år. Tiden på dialyseafdelingen har været spændende og meget lærerig, men nu vil det være dejligt at lære noget mere og nyt. Desuden tiltaler de noget forskellige specialopgaver i et ambulatorium mig.

I de 4 år jeg var ansat på klinik for plastikkirurgi og brandsårsbehandling på Rigshospitalet passede jeg en bred patientkategori fra alle sociale lag og mange forskellige kulturer, alt lige fra børn og unge til kønsskifteopererede samt cancerpatienter. Desuden var jeg et par dage om måneden i vores ambulatorium hvor vi modtog elektive patienter til indlæggelse. Jeg kunne godt lide afvekslingen imellem de 2 afsnit.

På Klinik for plastikkirurgi og brandsårsbehandling lærte jeg utrolig meget, blandt andet om sårpleje og kommunikation med den kriseramte patient, derudover har jeg passet rigtig mange børn med brandsår og jeg har derfor også en del erfaring i samarbejde og dialog med forældre, hvoraf en del af dem forståeligt nok var i krise.

I min nuværende stilling arbejder jeg meget selvstændigt og jævnligt uden en læge i afdelingen.

Mine arbejdsopgaver indbefatter blandt andet teknik i form af dialysemaskinerne, plasmaferesebehandling, IV medicin, håndtering af CVK, blodprøvetagning, observation af den indlagte patient og lignende. Vi passer både kroniske som akutte patienter. Det vil sige at vi tit og ofte står med meget dårlige patienter som kræver en del observation og pleje. Derudover er der en del kommunikation, herunder daglig vejledning af især patienter, men også studerende og nye kollegaer. Jeg er glad for at være vejleder for de studerende. Jeg er god til at lære fra mig og jeg vil det rigtig gerne.

Dialyseafdelingen er tilknyttet Nefrologisk ambulatorium hvor jeg ligeledes har vikarieret i kortere perioder også her har jeg nydt de mange forskellige kontakter man får i løbet af en dag. Jeg er god til at falde i snak med folk og få dem til at føle sig trygge.

Som person er jeg tålmodig, omsorgsfuld, stabil og ansvarsfuld, tilmed får jeg ofte af vide at jeg er social, humoristisk og en god kollega.

Jeg håber at høre fra jer.

Med venlig hilsen

Christina Rostén

Sygeplejerske